CELEX: 31983R0873
Language: el
Date: 1983-04-12 00:00:00
Title: Κανονισμός (ΕΟΚ) αριθ. 873/83 της Επιτροπής της 12ης Απριλίου 1983 για την κατάργηση των προστατευτικών μέτρων που εφαρμόζονται για τα επιτραπέζια σκεύη και τα είδη οικιακής χρήσης ή ευπρεπισμού από ψευδοπορσελάνη, που εισάγονται στη Γαλλία και το Ηνωμένο Βασίλειο και τη θέσπιση καθεστώτος αυτόματων αδειών εισαγωγής για τα προϊόντα αυτά που κατάγονται και προέρχονται από τη Νότια Κορέα

Avis juridique important

|

31983R0873

Κανονισμός (ΕΟΚ) αριθ. 873/83 της Επιτροπής της 12ης Απριλίου 1983 για την κατάργηση των προστατευτικών μέτρων που εφαρμόζονται για τα επιτραπέζια σκεύη και τα είδη οικιακής χρήσης ή ευπρεπισμού από ψευδοπορσελάνη, που εισάγονται στη Γαλλία και το Ηνωμένο Βασίλειο και τη θέσπιση καθεστώτος αυτόματων αδειών εισαγωγής για τα προϊόντα αυτά που κατάγονται και προέρχονται από τη Νότια Κορέα  

Επίσημη Εφημερίδα αριθ. L 096 της 15/04/1983 σ. 0008 - 0009

***** ΚΑΝΟΝΙΣΜΟΣ (ΕΟΚ) αριθ. 873/83 ΤΗΣ ΕΠΙΤΡΟΠΗΣ  της 12ης Απριλίου 1983  για την κατάργηση των προστατευτικών μέτρων που εφαρμόζονται για τα επιτραπέζια σκεύη και τα είδη οικιακής χρήσης ή ευπρεπισμού από ψευδοπορσελάνη, που εισάγονται στη Γαλλία και το Ηνωμένο Βασίλειο και τη θέσπιση καθεστώτος αυτόματων αδειών εισαγωγής για τα προϊόντα αυτά που κατάγονται και προέρχονται από τη Νότια Κορέα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), και ιδίως τα άρθρα 15 και 18,  Μετά από διαβουλεύσεις στο πλαίσιο της επιτροπής που έχει συσταθεί με τον εν λόγω κανονισμό,  Εκτιμώντας:  ότι, με τον κανονισμό (ΕΟΚ) αριθ. 3528/82 (2), η Επιτροπή θέσπισε προστατευτικά μέτρα για τα επιτραπέζια σκεύη και τα είδη οικιακής χρήσης ή ευπρεπισμού από ψευδοπορσελάνη που υπάγονται στη διάκριση 69.12 Β του Κοινού Δασμολογίου και αντιστοιχούν στον κώδικα ΝΙΜΕΧΕ 69.12-20, που εισάγονται στη Γαλλία και το Ηνωμένο Βασίλειο·  ότι έγιναν, στη συνέχεια, διαβουλεύσεις με την κυβέρνηση της Νότιας Κορέας, βασικής χώρας εξαγωγής των ειδών αυτών προς την Κοινότητα·  ότι, με ευκαιρία αυτές τις διαβουλεύσεις, οι αρχές της Νότιας Κορέας ανέλαβαν την υποχρέωση, με επιστολή προς την Επιτροπή, να υποβάλλουν, αφενός, από τις 16 Απριλίου 1983, την εξαγωγή των ειδών αυτών προς τα δύο συγκεκριμένα Κράτη μέλη, σε πιστοποιητικό εξαγωγής, και, αφετέρου, η έκδοση των πιστοποιητικών αυτών να τηρεί τα ακόλουθα ποσοτικά όρια για τις εξαγωγές των προϊόντων αυτών προς τη Γαλλία και το Ηνωμένο Βασίλειο κατά τα ημερολογιακά έτη 1983, 1984 και 1985:  (τόνοι)  1.2.3.4 //   //   //   //   //   // 1983  // 1984  // 1985  //   //   //   //   // Γαλλία  // 4 800  // 4 869  // 4 994  // Ηνωμένο Βασίλειο  // 2 110  // 2 152  // 2 195  //   //  //   //  ότι η υποχρέωση που ανέλαβε η κυβέρνηση της Νότιας Κορέας, βασικής χώρας εξαγωγής των προϊόντων αυτών προς την Κοινότητα, κάνει περιττή τη διατήρηση των προστατευτικών μέτρων που θέσπισε ο κανονισμός (ΕΟΚ) αριθ. 3528/82· ότι πρέπει, ωστόσο,να προβλεφθούν, για τις εισαγωγές στις δύο αυτές χώρες, τα κατάλληλα μέτρα για την επαλήθευση της καλής λειτουργίας του μηχανισμού που έθεσαν σε εφαρμογή οι αρχές της Νότιας Κορέας· ότι πρέπει, συνεπώς, να αντικατασταθούν τα προστατευτικά μέτρα που θέσπσιε ο κανονισμός (ΕΟΚ) αριθ. 3528/82 με ένα καθεστώς αυτόματων αδειών εισαγωγής στη Γαλλία και το Ηνωμένο Βασίλειο για τα προϊόντα αυτά που κατάγονται ή προέρχονται από τη Νότια Κορέα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η εισαγωγή στη Γαλλία και το Ηνωμένο Βασίλειο επιτραπέζιων σκευών και ειδών οικιακής χρήσης ή ευπρεπισμού από ψευδοπορσελάνη που υπάγονται στην κλάση 69.12 Β του Κοινού Δασμολογίου και αντιστοιχούν στον κώδικα ΝΙΜΕΧΕ 69.12-20, καταγωγής ή προελεύσεως Νότιας Κορέας, υπόκειται σε άδεια εισαγωγής που εκδίδουν, αντίστοιχα, οι γαλλικές ή οι βρετανικές αρχές. Η άδεια αυτή εισαγωγής ισχύει μόνο στο Κράτος μέλος που την έχει εκδώσει·  2. Η άδεια εισαγωγής που αναφέρεται στην παράγραφο 1 εκδίδεται αυτόματα, ατελώς, μέσα σε μέγιστη προθεσμία 5 εργάσιμων ημερών από την ημέρα που υποβάλλει ο εισαγωγέας το πρωτότυπο του πιστοποιητικού εξαγωγής που έχουν εκδώσει οι αρχές της Νότιας Κορέας μέχρι ετήσια ποσοτικά όρια με προορισμό το εν λόγω Κράτος μέλος.  3. Για τα προϊόντα που έχουν εξαχθεί από τη Νότια Κορέα πριν τις 16 Απριλίου 1983, η άδεια εισαγωγής εκδίδεται από τις γαλλικές ή βρετανικές αρχές αφού ο εισαγωγέας υποβάλει το πρωτότυπο βεβαίωσης των κορεατικών αρχών που πιστοποιεί ότι η συνολική ποσότητα των προϊόντων αυτών έχει καταλογιστεί στο αντίστοιχο ποσοτικό όριο.  Άρθρο 2  Ο κανονισμός (ΕΟΚ) αριθ. 3528/82 καταργείται.  Άρθρο 3  Ο κανονισμός αυτός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 16 Απριλίου 1983 μέχρι τις 31 Δεκεμβρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Απριλίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 369 της 29. 12. 1982, σ. 27.